นักเคลื่อนไหวสิทธิเอเซ็กชวลชาวอเมริกา (เกิด พ.ศ. 2525)

**เดวิด เจย์** (อังกฤษ: David Jay; เกิด 24 เมษายน พ.ศ. 2525) เป็นนักเคลื่อนไหวสิทธิเอเซ็กชวลชาวอเมริกา เจย์เป็นผู้ก่อตั้งและเว็บมาสเตอร์ของเอเซ็กชวลวิซิบิลิตีแอนด์เอดูเคชันเน็ตเวิร์ก (เอเว็น) ซึ่งเป็นชุมชนเอเซ็กชวลที่มีสมาชิกมากที่สุดและเป็นที่รู้จักมากที่สุดในบรรดาชุมชนเอเซ็กชวลหลายแห่งที่ก่อตั้งขึ้นตั้งแต่การมีขึ้นของเวิลด์ไวด์เว็บและสื่อสังคม

การเคลื่อนไหว
-------------

เจย์เปิดตัวเว็บไซต์เอเซ็กชวลวิซิบิลิตีแอนด์เอดูเคชันเน็ตเวิร์ก (เอเว็น) ในปี พ.ศ. 2544 หลังรู้สึกคับข้องใจที่แหล่งข้อมูลเกี่ยวกับเอเซ็กชวลมีอยู่น้อย ตั้งแต่นั้นมาเขาก็ได้แสดงบทบาทนำในการเคลื่อนไหวเรื่องเอเซ็กชวล ปรากฏตัวในรายการโทรทัศน์หลายรายการ และมีบทบาทอย่างมากในสารคดีเรื่อง *(A)sexual* ของอาตส์เอ็นจินใน ปี พ.ศ. 2554

เอเว็นซึ่ง Salon.com เรียกว่า "สำนักงานใหญ่ออนไลน์อย่างไม่เป็นทางการ" ของการเคลื่อนไหวเอเซ็กชวล ได้รับการยอมรับอย่างกว้างขวางว่าเป็นชุมชนเอเซ็กชวลออนไลน์ที่ใหญ่ที่สุด เป้าหมายหลัก 2 ประการคือการสร้างการยอมรับและการอภิปรายเกี่ยวกับเอเซ็กชวลในระดับสาธารณะ และเพื่อส่งเสริมการเติบโตของชุมชนเอเซ็กชวลทางออนไลน์ขนาดใหญ่ ในวันที่ 17 มิถุนายน พ.ศ. 2556 เอเว็นมีสมาชิกที่ลงทะเบียนแล้วเกือบ 70,000 คน

ในนครนิวยอร์ก เจย์ทำงานทั้งกับกระทรวงศึกษาธิการและองค์กรเอกชน ในให้การฝึกอบรมเกี่ยวกับการคัดตัวอย่างเข้าของกลุ่มเอเซ็กชวลให้กับนักการศึกษาด้านสุขภาพ

ชีวิตส่วนตัว
------------

เจย์มาจากเมืองเซนต์หลุยส์ รัฐมิสซูรี และจบการศึกษาจากโรงเรียนเตรียมอุดมศึกษาครอสโรดส์ ในปี พ.ศ. 2543 เมื่ออายุ 15 ปี เจย์เริ่มพิจารณาว่าตัวเองเป็นเอเซ็กชวล และเปิดเผยอัตลักษณ์ทางเพศของตนว่าเป็นเอเซ็กชวลในขณะที่เป็นนักศึกษาที่มหาวิทยาลัยเวสเลยันในรัฐคอนเนทิคัต

เจย์เป็นสมาชิกของครอบครัวที่มีพ่อแม่สามคนซึ่งไม่มีความสัมพันธ์แบบโรแมนติก ซึ่งเขามองว่าได้ส่งอิทธิพลถึงอัตลักษณ์ทางเพศที่เป็นเอเซ็กชวลของตน

อ้างอิง
-------

1. ↑  Marshall Cavendish, บ.ก. (2010). "Asexuality". *Sex and Society*. Vol. 2. Marshall Cavendish. pp. 82–83. ISBN 978-0-7614-7906-2. สืบค้นเมื่อ 27 July 2013.
2. 1 2 3  Rosie Swash (26 February 2012). "Among the asexuals". *The Guardian*. สืบค้นเมื่อ 2012-02-27.
3. ↑  Lynn Harris (May 26, 2005). "Asexual and Proud!". *Salon.com*. คลังข้อมูลเก่าเก็บจากแหล่งเดิมเมื่อ 2009-05-14. สืบค้นเมื่อ 2009-03-04.
4. ↑  Asiana Ponciano (October 9, 2006). "Just *Don't* Do It". Xpress Magazine. คลังข้อมูลเก่าเก็บจากแหล่งเดิมเมื่อ July 18, 2011. สืบค้นเมื่อ 2009-03-04.
5. ↑  "About AVEN". คลังข้อมูลเก่าเก็บจากแหล่งเดิมเมื่อ 2009-03-23. สืบค้นเมื่อ 2009-03-04.
6. ↑  Dominique Mosbergen (June 17, 2013). "What Is Asexuality? A Community's Coming Of Age". Huffington Post. สืบค้นเมื่อ June 20, 2013.
7. ↑  What Does It Mean to Be "Asexy"? เก็บถาวร 2017-04-21 ที่ เวย์แบ็กแมชชีน Interview by Debra W. Soh for Playboy, March 29, 2017.
8. ↑  "Graduate David Jay to Speak at Crossroads". Crossroads College Preparatory School. April 8, 2015. สืบค้นเมื่อ 2016-05-31.
9. ↑  Amy Sohn (February 28, 2005). "Shifting to Neutral: No interest in sex is nothing to get worked up about". New York. สืบค้นเมื่อ 2016-05-31.
10. ↑  Chen, Angela. "The Rise of the 3-Parent Family". The Atlantic. สืบค้นเมื่อ 15 March 2023.

แหล่งข้อมูลอื่น
---------------

* AVENguy – David Jay's online profile
* Love from the Asexual Underground - David Jay's blog and podcast about asexuality
* AVEN – Asexual Visibility and Education Network.
* Interview with Jay
* เดวิด เจย์ ที่อินเทอร์เน็ตมูวีเดตาเบส